Diari Oficial de la Generalitat Valenciana


Sumari del DOGV 741, del 13-01-1988 (1988/810355)

ORDRE d'1 de desembre de 1987, de la Conselleria d'Economia i Hisenda, per la qual s'acorda l'adquisició per la Generalitat Valenciana d'una parcel.la situada en el terme municipal de Llutxent, partida Foia dels Pous.
-------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/12/01/(2)/dof/vci/html**

### Dades del document

Número de DOGV
:   741

Data del DOGV
:   13-01-1988

Secció del DOGV
:   DISPOSICIONS GENERALS

Número del document
:   1988/810355


Data del document
:   01-12-1987

Organisme emissor
:   Conselleria d'Economia i Hisenda

Tipus de document
:   Ordre

Ordre d'1 de desembre de 1987, de la Conselleria d'Economia i Hisenda, per la qual s'acorda l'adquisició per la Generalitat Valenciana, d'una parcel.la situada en el terme municipal de Llutxent, partida Foia dels Pous.  
Ateses les competències que té assignades la Conselleria d'Agricultura i Pesca, és necessària l'adquisició de terrenys on desenvolupar-les.  
La finalitat de la parcel·la a adquirir és la creació d'un Centre de Capacitació Agrària a Llutxent.  
Dins de la infrastructura que han de posseir els Centres de Capacitació, un element fonamental el constitueixen les finques destinades bé a assaigs o experiències, bé per al desenvolupament de les pràctiques dels alumnes o agricultors assistents als cursets; és per això que es fa aconsellable l'adquisició d'una parcel·la situada en el terme municipal de Llutxent, per entendre que reuneix les característiques necessàries per al seu funcionament.  
Per tot això, d'acord amb el que estableix l'article 30 de la Llei de la Generalitat Valenciana 3/1986, de 24 d'octubre, de Patrimoni de la Generalitat, i amb la valoració tècnica oportuna prèvia i els informes del Servei de Patrimoni i de la Intervenció General.  
ORDENE:  
Article primer  
S'acorda l'adquisició, mitjançant contractació directa a títol onerós i en virtut de compra-venda, de la parcel·la següent:  
- Rústica. Catorze mil quatre-cents metres quadrats de terra de secà en terme de Llutxent, partida Foia dels Pous. Confronta:  
Nord, hereus de Valentín Chismol; Sud, Camí de Santa Anna i Maria Climent Faus; Est, Camí i finca de la Sra. Dolores Pérez Huguet ofertada a l'Ajuntament de Llutxent, hereus de Valentín Chismol i Modesto Boscà.  
Es part que se segrega per a la seua inscripció com a finca independent de la que figura inscrita en el Registre de la Propietat d'Albaida, tom 381 de l'arxiu, llibre 15 de l'Ajuntament de Llutxent, al foli 108, consta la inscripció la de domini vigent de la finca número 1.798, la descripció de la qual és la següent:  
- Rústica. Trenta-sis fanecades, equivalents a dues hectàrees, noranta-nou àrees, divuit centiàrees de terra de secà, en terme de Llutxent, partida Foia dels Pous. Confronta: Nord, carretera d Ayora-Gandía i hereus de Valentín Chismol; Sud, Camí de Santa Anna i terres de Maria Climent Faus; Est, les de Juan Badenes Espí i José Ortolá Ferré i Oest, amb les de Valentín Chismol i Modesto Boscà. La superfície inscrita d'aquesta finca segons resulta del Registre, després d'haver-li estat segregada una parcel·la de dos-cents cinquanta-sis metres quadrats, segons nota al marge, resulta ser de dues hectàrees, noranta-sis àrees, seixanta-dues centiàrees.  
Aquesta parcel·la és propietat de la Sra. Dolores Pérez Huguet.  
Article segon  
L esmentada parcel·la es troba lliure de càrregues gravàmens.  
La compra, que necessàriament es formalitzarà en escriptura pública, es realitzarà per un preu de tres milions quatre-centes seixanta-una mil quaranta pessetes (3.461.040 PTA).  
Les despeses i els impostos que se n deriven seran abonats per les parts segons la Llei.  
Article tercer  
El Servei de Patrimoni de la Direcció General del Tresor i Patrimoni realitzarà els tràmits necessaris per a fer efectiu el que disposa aquesta Ordre.  
València, 1 de desembre de 1987.  
El Conseller d'Economia i Hisenda,  
ANTONI BIRLANGA CASANOVA


Còpia Permalink ELI